text: Føroyameistararnir og steypavinnararnir úr SÍ í kvinnuflogbólti fara at skriva føroyska flogbóltssøgu í heyst.
text: #000003
text: SÍ hevur gjørt av at melda sterka kvinnuliðið til evropeisku Challenge Cup-kappingina. Hetta er fyrstu ferð, at føroyskt flogbóltsfelag tekur hetta stóra stigið at melda lið til eina evropeiska CEV-kapping.
text: #000004
text: CEV skipar fyri trimum kappingum fyri lið. Talan er um CEV Champions League, CEV Cup og CEV Challenge Cup.Champions League er sterkasta kappingin, har meistararnir frá ymisku londunum luttaka, og har sterkastu tjóðirnar sum Italia, Póland, Serbia, Turkaland, Belgia, Frakland og Týskland hava meira enn eitt pláss.Síðani kemur CEV Cup, sum til 2000 var kapping fyri steypavinnarar. Hetta er kapping fyri lið í sterkastu tjóðum í Evropa, sum ikki luttaka í Champions League.Triðja lagið er Challenge Cup, har flestu tjóðir hava atgongd, og har meistararnir, sum ikki melda til Champions League, mangan luttaka.
text: #000005
text: Føroyar hava atgongd til luttøku í Champions League og Challenge Cup, og SÍ tekur nú av møguleikanum og meldar til í Challenge Cup. Lutakast, um hvørjum liði SÍ skal møta, verður 19. juli og leiktir verða ein útidystur og ein heimadystur. Dystirnir verða mest sannlíkt í oktober og november 2023. Samanlagdi vinnarin heldur síðani fram í næsta umfari.
text: #000006
text: Ongin ivi er um, at fyri føroyskan flogbólt hevur tað sera stóran týdning, at SÍ tekur hetta stigið og slóðar fyri altjóða luttøku fyri føroysku feløgini.
text: #000007
text: Flogbóltur: Stórsteypadystir í Høllini á Hálsi.
text: #000011